ประกาศคณะกรรมการคุ้มครองข้อมูลเครดิตประกาศคณะกรรมการคุ้มครองข้อมูลเครดิตเรื่องการขอความยินยอมจากเจ้าของข้อมูลเพื่อให้สมาชิกนำข้อมูลที่ได้รับจากบริษัทข้อมูลเครดิตมาใช้จัดทำแบบจำลองด้านเครดิต โดยที่เป็นการสมควรอำนวยความสะดวกแก่สมาชิกในการขอความยินยอมจากเจ้าของข้อมูลเพื่อให้สมาชิกสามารถนำข้อมูลของลูกค้าของตนที่สมาชิกได้รับจากบริษัทข้อมูลเครดิตตามมาตรา๒๐ เฉพาะในส่วนที่ไม่มีข้อมูลที่สามารถระบุตัวตนของเจ้าของข้อมูลไปใช้เป็นปัจจัยหนึ่งในการจัดทำแบบจำลองด้านเครดิตจึงสมควรกำหนดสาระสำคัญในการขอความยินยอมจากเจ้าของข้อมูลเพื่อให้เป็นไปตามกฎหมายอาศัยอำนาจตามความในมาตรา ๓๐ วรรคหนึ่ง (๑) ประกอบมาตรา ๒๐/๑วรรคหนึ่งแห่งพระราชบัญญัติการประกอบธุรกิจข้อมูลเครดิต พ.ศ. ๒๕๔๕ซึ่งแก้ไขเพิ่มเติมโดยพระราชบัญญัติการประกอบธุรกิจข้อมูลเครดิต (ฉบับที่ ๕) พ.ศ.๒๕๕๙ คณะกรรมการคุ้มครองข้อมูลเครดิตออกประกาศไว้ ดังต่อไปนี้ข้อ๑[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๒ การขอความยินยอมจากเจ้าของข้อมูลในการนำข้อมูลของลูกค้าของตนที่สมาชิกได้รับจากบริษัทข้อมูลเครดิตตามมาตรา๒๐ เฉพาะในส่วนที่ไม่มีข้อมูลที่สามารถระบุตัวตนของเจ้าของข้อมูลมาใช้เป็นปัจจัยหนึ่งในการจัดทำแบบจำลองด้านเครดิต ให้สมาชิกปฏิบัติดังนี้(๑)การขอความยินยอมจากเจ้าของข้อมูลจะต้องมีข้อความที่ชัดเจนและอย่างน้อยต้องมีสาระสำคัญ ดังต่อไปนี้ข้าพเจ้ายินยอมให้ธนาคาร/บริษัท..........................................ซึ่งเป็นสมาชิกของบริษัทข้อมูลเครดิตนำข้อมูลของข้าพเจ้าที่ได้รับจากบริษัทข้อมูลเครดิตเฉพาะส่วนที่ไม่สามารถระบุตัวตนเช่น ชื่อ นามสกุล เลขประจำตัวประชาชนรวมถึงข้อมูลอื่นใดที่สามารถระบุว่าเป็นข้าพเจ้าได้ไปใช้เป็นปัจจัยหนึ่งในการจัดทำแบบจำลองด้านเครดิตตามกฎหมายว่าด้วยการประกอบธุรกิจข้อมูลเครดิตกำหนดเท่านั้น และให้คู่ฉบับและบรรดาสำเนาภาพถ่าย ข้อมูลอิเล็กทรอนิกส์ หรือโทรสาร ที่ได้ทำซ้ำขึ้นจากหนังสือให้ความยินยอมฉบับนี้ โดยการถ่ายสำเนา ถ่ายภาพหรือบันทึกไว้ไม่ว่าในรูปแบบใด ๆ ให้ถือเป็นหลักฐานในการให้ความยินยอมของข้าพเจ้าเช่นเดียวกันทั้งนี้ข้าพเจ้าทราบว่าเจ้าของข้อมูลมีสิทธิที่จะให้ความยินยอมหรือไม่ก็ได้และเมื่อให้ความยินยอมแล้วเจ้าของข้อมูลจะแจ้งความประสงค์ไม่ให้ความยินยอมอีกต่อไปก็ได้(๒)สมาชิกอาจขอความยินยอมจากเจ้าของข้อมูลตาม (๑) โดยจัดทำเป็นส่วนหนึ่งของใบสมัครขอสินเชื่อหรือขอบัตรเครดิต หรือสัญญา แต่ต้องแยกส่วนกันให้ชัดเจนหรือจะแยกเป็นหนังสือให้ความยินยอมเป็นการเฉพาะก็ได้ ทั้งนี้สมาชิกต้องจัดให้เจ้าของข้อมูลลงนามให้ความยินยอมแยกกันกับการสมัครขอสินเชื่อหรือออกบัตรเครดิตหรือการลงนามในสัญญา และการให้ความยินยอมกรณีอื่น ๆข้อ๓ ในการขอความยินยอมจากเจ้าของข้อมูลสมาชิกต้องแจ้งให้เจ้าของข้อมูลทราบว่าเป็นการให้ความยินยอมแก่สมาชิกเพื่อใช้ประโยชน์จากข้อมูลของลูกค้าตนที่สมาชิกได้รับจากบริษัทข้อมูลเครดิตเฉพาะส่วนที่ไม่สามารถระบุตัวตนของเจ้าของข้อมูลมาใช้เป็นปัจจัยหนึ่งในการจัดทำแบบจำลองด้านเครดิตของสมาชิกตามที่มาตรา๒๐/๑ กำหนดเท่านั้นข้อ๔ สมาชิกต้องได้รับความยินยอมจากเจ้าของข้อมูลโดยความสมัครใจและหากเจ้าของข้อมูลไม่ยินยอมจะต้องไม่มีผลต่อการพิจารณาอนุมัติให้สินเชื่อหรือออกบัตรเครดิตแก่เจ้าของข้อมูลข้อ๕ ในกรณีที่เจ้าของข้อมูลไม่ประสงค์จะให้ความยินยอมอีกต่อไปสมาชิกจะนำข้อมูลที่ได้รับจากบริษัทข้อมูลเครดิตหลังจากวันที่เจ้าของข้อมูลแจ้งความประสงค์ดังกล่าวไปใช้ประโยชน์ตามมาตรา ๒๐/๑ ไม่ได้ข้อ๖ วิธีการให้ความยินยอมสมาชิกอาจจัดให้เจ้าของข้อมูลให้ความยินยอมเป็นหนังสือหรือผ่านระบบอินเตอร์เน็ตเครื่องเบิกถอนเงินอัตโนมัติ (ATM) ระบบตอบรับอัตโนมัติทางโทรศัพท์ (Interactive Voice Response : IVR) โทรสารหรือโดยวิธีการอื่นที่ได้รับอนุญาตจากคณะกรรมการคุ้มครองข้อมูลเครดิตสมาชิกต้องเป็นผู้จัดเก็บหลักฐานการให้ความยินยอมของเจ้าของข้อมูลโดยอาจจัดเก็บด้วยวิธีการทางอิเล็กทรอนิกส์แต่ต้องสามารถใช้เป็นหลักฐานเพื่อพิสูจน์ข้อเท็จจริงกับเจ้าของข้อมูลได้ และสมาชิกต้องจัดให้มีกระบวนการตรวจสอบตัวตนของเจ้าของข้อมูลเพื่อป้องกันการให้ความยินยอมโดยบุคคลอื่นที่ไม่ใช่เจ้าของข้อมูลข้อ๗ กรณีเจ้าของข้อมูลได้ให้ความยินยอมต่อบริษัทข้อมูลเครดิตในการให้สมาชิกใช้ข้อมูลที่ได้รับจากบริษัทข้อมูลเครดิตเพื่อประโยชน์ในการวิเคราะห์สินเชื่อการออกบัตรเครดิต รวมทั้งเพื่อประโยชน์ในการทบทวนสินเชื่อ ต่ออายุสัญญาสินเชื่อหรือบัตรเครดิตการบริหารและป้องกันความเสี่ยงตามข้อกำหนดของธนาคารแห่งประเทศไทยไว้ก่อนวันที่ประกาศนี้มีผลใช้บังคับ ให้สมาชิกสามารถนำข้อมูลที่ได้รับจากบริษัทข้อมูลเครดิตเฉพาะส่วนที่ไม่สามารถระบุตัวตนของเจ้าของข้อมูลไปใช้เป็นปัจจัยหนึ่งในการจัดทำแบบจำลองด้านเครดิตตามมาตรา ๒๐/๑ ได้ประกาศ ณ วันที่ ๑๗มีนาคม พ.ศ. ๒๕๖๐วิรไท สันติประภพประธานคณะกรรมการคุ้มครองข้อมูลเครดิตชวัลพร/ภวรรณตรี/จัดทำ๒๖ เมษายน ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๑๐ ง/หน้า ๓๙/๒๑ เมษายน ๒๕๖๐